Eelnõu

NARVA LINNAVOLIKOGU

OTSUS

# Narvas

**Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine” muutmine**

1. **ASJAOLUD JA MENETLUSE KÄIK**

Narva Linnavolikogu 21.12.2017 otsusega nr 76 “Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine” kinnitati sild- ja omafinantseerimine ning määrati teostaja.

Projekti „Narva linna sadama bokside rekonstrueerimine“ tegevuse objektiks on Narva linnas, aadressil Jõe tn 3 asuva külalissadama boks nr 12. Käesoleva projekti eesmärgiks on Narva jõesadama territooriumil asuva infrastruktuuri arendamine.

Narva Linna Arenduse ja Ökonoomika Amet koostöös SA-ga Narva Sadam valmistas ette ja esitas 28.02.2018 Väikesadamate võrgustiku väljaarendamise toetuse programmile projekti „Narva linna sadama bokside rekonstrueerimine“ taotluse. (<https://www.eas.ee/teenus/vaikesadamad/>). Projekt EU 52052 sai positiivse rahastamisotsuse Väikesadamate võrgustiku väljaarendamise toetuse programmist, otsus on kätte saadud 13.04.2018.

Projekti elluviimise periood on orienteeruvalt 2018 - mai 2020. Projekti kogu eelarve moodustab kuni 420 000 eurot, sh programmi finantseering on kuni 200 000 eurot ja omafinantseerimine on kuni 220 000 eurot, ehk 52% projekti kogu maksumusest.

Nimetatud projekti raames on planeeritud Narva sadama 12. boksi rekonstrueerimine sh katuse taastamine, välisfassaadi renoveerimine, akende ja uste paigaldamine. Boksi kahel korrusel on ehitusprojektiga ettenähtud kapteni- ja kapteni abi ruum, ruumid veeturistidele – puhkeruum, kööginurk, käsipakkide ruum, WC ja duširuum ning abiruumid.

Projekti realiseerimise käigus, 13.09.2018. a kuulutati välja riigihanke „Narva jõesadama 12. boksi rekonstrueerimistööd“ (viitenumber 200457). Hankemenetluse liigiks oli valitud konkurentsipõhine läbirääkimistega hankemenetlus. Pakkumuse esitamise tähtajaks laekus kolm pakkumust kõige madalama maksumusega 521 160 eurot, mis ületas eeldatavat maksumust 142 399, 20 euro võrra. Seoses pakkumuse maksumuse olulise ületamisega pakkujatega algasid läbirääkimised, et pakkumuse hinda alandada. Narva Linna Arenduse ja Ökonoomika Amet pidas 21.10.18 läbirääkimisi 2 pakkujaga ja 22.10.18 läbirääkimisi veel ühe pakkujaga ning määras pakkumuse esitamiseks uut tähtaega. Selle tähtajaks laekus 3 pakkumust kõige madalama maksumusega 430 831,56 eurot ning see pakkumus ületas eeldatavat maksumust 52 070,76 euro võrra. Vastavalt Rahandusministeeriumi ettepanekule, hanke nr 200457 oli tunnistatud lõppenuks, mille põhjuseks oli see, et kaks kolmest pakkujatest esitasid mittevastavad pakkumused ning vastavaks tunnistatud pakkumus oli lükatud RHS § 116 lg 1p 1 alusel seoses hanke eeldatava maksumuse olulise ületamisega tagasi.

29. jaanuaril 2019. aastal, Narva Sadam SA koostöös Narva Linna Arenduse ja Ökonoomika Ametiga kuulutas välja korduvalt riigihanke “Narva jõesadama 12. boksi rekonstrueerimistööd” (nr 204266). Pakkumuse esitamise tähtajaks, 25.02.2019 kell 11.00, laekus kolm pakkumust.

Laekunud pakkumuste seast ületab kõige madalama hinnaga pakkumus, milleks on pakkumus maksumusega 414 182,02 eurot, eeldatavat maksumust 35 420,02 euro võrra. Programmist täiendavaid vahendeid taotleda ei saa, kuna 199 999,77 eurot on programmi poolt maksimaalne finantseering. Seega tuleb suurendada omafinantseeringu osa kuni 35 420,02 euro võrra ning omafinantseeringu osa kokku peab moodustama kuni 255 420,02 eurot.

Projekti elluviimiseks vajalikud omafinantseerimise ja sildfinantseerimise rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 *“Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”*.

Seoses ülaltooduga tuleb muuta Narva Linnavolikogu 21.12.2017 otsuse nr 76 punkte 3.3. ja 3.4.

**2. ÕIGUSLIKUD ALUSED**

2.1. Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.2. Vastavalt KOKS § 22 lõike 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.

**3. OTSUS**

Muuta Narva Linnavolikogu 21.12.2017 otsuse nr 76 „Projekti „Narva linna sadama bokside rekonstrueerimine“ teostaja määramine, sildfinantseerimise ja omafinantseeringu kinnitamine“ punkte 3.3. ja 3.4. järgmiselt:

„3.3. Kinnitada projekti „Narva linna sadama bokside rekonstrueerimine“ omafinantseering kuni 255 420,02 EUR“.

„3.4. Positiivse rahastamise otsuse korral lubada Narva Linnavalitsusel võtta laenu punktis 3.3. nimetatud omafinantseeringu katmiseks kuni 255 420,02 EUR“.

**4. RAKENDUSSÄTTED**

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

Irina Janovitš

Linnavolikogu esimees